Държавен вестник, бр. 32, 2011 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  32
(4) Комисиите по професионална етика 
подпомагат Комисията „Професионална ети­
ка и превенция на корупцията“ към Висшия 
съдебен съвет при осъществяване на право­
мощията є по чл. 39а, ал. 1, т. 1 – 6.“
2. Досегашната ал. 2 става ал. 5.
§ 6. В чл. 164, ал. 1 се създава изречение 
второ: „За съдия в районен съд и прокурор 
в районна прокуратура се назначава младши 
съдия, съответно младши прокурор, който има 
най-малко две години и девет месеца стаж.“
§ 7. В чл. 165 ал. 2 се отменя.
§ 8. В чл. 176 се правят следните изменения:
1. Алинея 2 се изменя така:
„(2) Конкурсът по ал. 1, т. 1 се провежда 
веднъж годишно, като се обявява през месец 
януари и се провежда през месец април на 
съответната година.“
2. В ал. 3 думите „два пъти“ се заменят с 
„най-малко веднъж“.
§ 9. Член 186 се изменя така:
„Чл. 186. (1) Класирането на участниците 
в конкурса по чл. 176, ал. 1, т. 1 се извършва 
от конкурсната комисия чрез подреждането 
им според резултата, който се образува като 
сбор от оценките на писмения и устния из­
пит. При равен резултат конкурсната комисия 
класира кандидата с по-висок общ успех от 
държавните изпити.
(2) Комисията „Професионална етика и пре­
венция на корупцията“ предоставя на Висшия 
съдебен съвет информация за притежаваните 
нравствени качества на класираните кандидати 
в рамките на обявените конкурсни длъжности 
и изготвя становище за всеки кандидат.
(3) Комисията по предложенията и атес­
тирането на съдии, прокурори и следователи 
предлага на Висшия съдебен съвет, въз основа 
на резултатите от класирането по ал. 1 и на 
становището по ал. 2, да одобри кандидатите 
за младши съдии и младши прокурори. 
(4) Висшият съдебен съвет приема решение 
за одобряване на кандидатите, като прове­
рява дали класираните кандидати отговарят 
на изискванията на чл. 162. Проверката се 
извършва въз основа на всички документи 
за кандидата, представени от него, както и 
от Комисията „Професионална етика и пре­
венция на корупцията“.
(5) Висшият съдебен съвет не одобрява 
кандидат, за когото е установил, че не отговаря 
на изискванията по чл. 162, като на негово 
място включва следващия класиран кандидат.
(6) Одобрените кандидати за младши съ­
дии и младши прокурори заявяват изрично 
писмено пред Висшия съдебен съвет своето 
желание за назначаване на съответната длъж­
ност в поредността съобразно бала по ал. 1, 
като всеки следващ кандидат избира от оста­
налите незаявени длъжности. Кандидат, който 
не заяви желание, се замества от следващия 
класиран и одобрен кандидат.
(7) С решение Висшият съдебен съвет 
приема окончателния списък на одобрените 
кандидати за младши съдии и младши про­
курори по съответните длъжности съобразно 
заявеното им желание. 
(8) В едномесечен срок от влизане в сила 
на решението по ал. 7 кандидатите подават 
декларация за обстоятелствата по чл. 195, ал. 1.
(9) Решението по ал. 7 се изпраща на 
Националния институт на правосъдието за 
осъществяване на обучението по чл. 249, 
ал. 1, т. 1.“ 
§ 10. Създава се чл. 186а:
„Чл. 186а. (1) Класирането на кандидатите 
за първоначално назначаване се извършва от 
конкурсната комисия чрез подреждането им 
според резултата от конкурса, който се об­
разува като сбор от оценките на писмения и 
устния изпит. При равен резултат конкурсната 
комисия класира кандидата с по-висок общ 
успех от държавните изпити.
(2) Комисията „Професионална етика и 
превенция на корупцията“ предоставя на 
Висшия съдебен съвет информация за при­
тежаваните нравствени качества от първите 
трима класирани за съответната свободна 
длъжност кандидати и изготвя становище за 
всеки кандидат.
(3) Комисията по предложенията и атес­
тирането на съдии, прокурори и следователи, 
въз основа на резултатите от класирането 
по ал. 1 и на становището по ал. 2, внася 
във Висшия съдебен съвет предложение за 
първоначално назначаване в съответните 
органи на съдебната власт. В 7-дневен срок 
от внасяне на предложението по изречение 
първо кандидатите подават декларация за 
обстоятелствата по чл. 195, ал. 1.
(4) Висшият съдебен съвет приема решение 
за назначаване на кандидатите по поредността 
на класирането до попълване на местата, за 
които е обявен конкурсът, след три поредни 
класирания.
(5) При приемането на решението по ал. 4 
Висшият съдебен съвет проверява дали кла­
сираният на първо място кандидат отговаря 
на изискванията по чл. 162 и 164. Проверка­
та се извършва въз основа на документите, 
представени от кандидата. При проверката 
Висшият съдебен съвет взема предвид и 
становището на Комисията „Професионална 
етика и превенция на корупцията“.
(6) Висшият съдебен съвет с решение от­
казва назначаването на кандидат, за който е 
установил, че не отговаря на изискванията 
по чл. 162 и 164.“